Juana Isabel Holstein-Gottorpekoa

Johanna Elisabet Holstein-Gottorpekoa (Schleswig, 1712ko urriaren 24a – Paris, 1760ko maiatzaren 30a) Holstein-Gottorpeko printzesa izan zen. 

 Bizitza 
Gurasoak Albertina Frederika Baden-Durlachekoa eta Khristian Augusto Holstein-Gottorpekoa izan ziren.. Aitaren aldeko aitona-amonak Frederiko VII.a Baden- Durlacheko Handiaren eta Augusta María Holstein-Gottorpekoaren biloba. Katalina II.a Errusiako enperatriz handiaren, ama eta Adolfo Frederiko Suediako erregearen arreba izan zen.

 Ezkontza 
15 urterekin, 1727. urteko azaroan, Kristian Augusto Anhalt-Zerbst-ekoarekin ezkondu eta Szczecin desolatuan bizitzera joan zen, Pomeraniako badiaren mugan, bere senarraren erregimentuaren basea zegoen lekuan.

 Ondorengoak 
Bikoteak bost seme-alaba izan zituen:

 Sofia (1729-1796), gero Katalina II.a Errusiako Handia izan zena, Errusiar Inperioko tsarina.
 Guillermo (1730-1742).
 Frederiko Augusto Anhalt-Zerbstekoa (1734-1793).
 Augusta (1736-1736).
 Isabel (1742-1745).

 Seme-alaben arazo eta lorpenak 
ezkerrera|thumb|261x261px|Juana Isabel Holstein-Gottorpekoa, Antoine Pesnek erretratatua.
Anhalt-Zerbsteko agintari nagusiak, Juan Augustok, Kristian Augustoren lehengusuak, itxuraz ezin zuen seme-alabarik izan eta anaia nagusia, Juan Luis, ezkongabea zen. Horrek esan nahi zuen, Juana Isabelek bere senarrari seme bat ematen bazion, bere posizioa asko aldatuko zela, eta azkenean Szczecin aspergarria utz zezakeela.

Juana Isabelen obsesioa seme-alabei berari tokatu zitzaiona baino etorkizun oparoagoa ematea zen, nahiz eta Suediako errege Frederikoren biloba izan eta maila txikiagoko gizon batekin ezkontzera behartu zuten. Erregearen gortera joaten zen etengabe, bere kausaren onerako izango ziren harreman garrantzitsuetan parte hartzera.

Sofia eta Gilermo seme-alabak kezka iturri izan ziren: lehenengoak, aurpegi ederrekoa ez zenak, eskoliosi larria zuen, eta bigarrenak hanka bat atrofiatua zuen. Alabarengatik, Juana Isabelek isilpean konfabulatu zuen jostun batekin eta lepoa zuzentzeko kortse doi-doia egin zion. Mutil gurtuarentzat, ordea, dena saiatu zen, baina ez zuen lortu. Bainu termalen ondorioz, arnas aparatuko gaixotasun bat izan zuen, eta hil arte ahuldu zuen. Juana Isabelentzat kolpe gogorra izan zen hau, bere seme kuttuna baitzen.

 Frederiko Augusturen oinordekotza 
Anhalt-Zerbst-eko printzea hil zenean, Joan Luis II.a Anhalt-Zerbst-ekoak hartu zuen haren lekua, eta hark  iloba, Frederiko Augusto, izendatu zuen oinordeko. Horregatik, familia Zerbst-era joan zen bizitzera.

 Sofiaren ezkontza 
Neba, Adolfo Frederiko, Suediako errege izendatu zutenean, Juana Isabel bere alaba goi mailako gizon batekin ezkontzeko ideia mamitzen hasi zen. Elisabet I.a Errusiako enperatrizak Sofia gaztea bere iloba eta Errusiako tronuaren oinordeko Pedrorentzat emazte aukeratu zuenean, gauzatu ziren Juana Isabelen itxaropenak.

Ama-alabak Moskura abiatu ziren, non Sofiak bere erlijioa luteranoa izatetik ortodoxoa izatera aldatu behar izan zuen, eta baita bere bataio-izena ere, handik aurrera Katalina izena hartu zuen eta. Juana Isabelek, hasieran, tsarevitxaren amaginarreba izango zen ohore guztiak egin zizkioten arren, gero eta bizkorrago bigarren maila batera pasatu zen, alabarengandik guztiz urrundu arte, alabaren gorteko maila amaginarrebarenaren parekoa baitzen ia.

Juana Isabel gortean egoten ahalegindu zen alabaren ezkontzara arte, behintzat. Baina amak Beckij-eko kondearekin (zarinaren aurka konspiratzeagatik ezaguna) zuen amodio baten zurrumurruak zirela eta, Elisabet I.ak biak Alemaniara bueltan bidaliko zituela mehatxatu zuen.

Katalina eta Pedroren arteko ezkontzaren ostean, Juana Isabel kaleratu egin zuten eta Errusiara sartzea debekatu zioten. Alabarekin korrespondentziarik izatea ere galarazi zioten, baina alabak gutun batzuk ezkutuan bidaltzea lortu zuen.

 Heriotza 
Alargundu ostean, Juana Isabel Parisera joan zen bizitzera, eta bertan hil zen 1760an, 47 urte zituela.

 Erreferentziak 

 Bibliografia 

 Carolly Erickson, Catalina La Grande, Milano, Mondadori, 2004. ISBN 88-04-47127-1

 Kanpo estekak 

Kategoria:Parisen hildakoak
Kategoria:1760ko heriotzak
Kategoria:1712ko jaiotzak
Kategoria:Emakumea
Kategoria:Printzesak